CELEX: 32015R0725
Language: el
Date: 2015-05-05 00:00:00
Title: Εκτελεστικός κανονισμός (ΕΕ) 2015/725 της Επιτροπής, της 5ης Μαΐου 2015, για τον καθορισμό της καταληκτικής ημερομηνίας υποβολής αιτήσεων ενίσχυσης στην ιδιωτική αποθεματοποίηση για το χοίρειο κρέας βάσει του κανονισμού (ΕΕ) αριθ. 2015/360

6.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 115/32
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/725 ΤΗΣ ΕΠΙΤΡΟΠΉΣ
   της 5ης Μαΐου 2015
   για τον καθορισμό της καταληκτικής ημερομηνίας υποβολής αιτήσεων ενίσχυσης στην ιδιωτική αποθεματοποίηση για το χοίρειο κρέας βάσει του κανονισμού (ΕΕ) αριθ. 2015/360
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2 σημείο β) πρώτο και δεύτερο εδάφιο,
   Εκτιμώντας τα ακόλουθα:
   
               (1)
            
            
               Οι ενισχύσεις στην ιδιωτική αποθεματοποίηση που χορηγούνται δυνάμει του εκτελεστικού κανονισμού (ΕΕ) αριθ. 2015/360 της Επιτροπής (2) είχαν θετικό αντίκτυπο στην αγορά χοιρείου κρέατος. Αναμένεται περαιτέρω σταθεροποίηση των τιμών.
            
         
               (2)
            
            
               Πρέπει συνεπώς να τερματιστεί η χορήγηση ενίσχυσης στην ιδιωτική αποθεματοποίηση για το χοίρειο κρέας και να καθοριστεί προθεσμία υποβολής αιτήσεων.
            
         
               (3)
            
            
               Για λόγους ασφάλειας δικαίου, θα πρέπει να καταργηθεί ο εκτελεστικός κανονισμός (ΕΕ) αριθ. 2015/360.
            
         
               (4)
            
            
               Για την αποφυγή κερδοσκοπίας, ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
               (5)
            
            
               H επιτροπή για την κοινή οργάνωση γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η καταληκτική ημερομηνία για την υποβολή των αιτήσεων ενίσχυσης στην ιδιωτική αποθεματοποίηση για το χοίρειο κρέας δυνάμει του κανονισμού (ΕΕ) αριθ. 2015/360 είναι η 8η Μαΐου 2015.
   Άρθρο 2
   Ο εκτελεστικός κανονισμός (ΕΕ) αριθ. 2015/360 καταργείται από τις 8 Μαΐου 2015.
   Ωστόσο, θα συνεχίσει να ισχύει για τις συμβάσεις που είχαν συναφθεί με βάση τον καταργηθέντα αυτόν κανονισμό προτού αρχίσει να ισχύει ο παρών κανονισμός.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαΐου 2015.
      
         
            Για την Επιτροπή,
         
         
            εξ ονόματος του Προέδρου,
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      (2)  Εκτελεστικός κανονισμός (ΕΕ) αριθ. 2015/360 της Επιτροπής, της 5ης Μαρτίου 2015, σχετικά με το άνοιγμα ιδιωτικής αποθεματοποίησης για το χοίρειο κρέας και τον εκ των προτέρων καθορισμό του ποσού της ενίσχυσης (ΕΕ L 62 της 6.3.2015, σ. 16).